Държавен вестник, бр. 60, 2012 г., стр. 84

СТР.  84	
Д Ъ Р Ж А В Е Н  В Е С Т Н И К 	
БРОЙ  60
2. Правата, придобити по-рано от лицето 
без гражданство и свързани с неговия личен 
статут, и по-специално правата, произтичащи 
от брака, се уважават от договарящите се 
държави, след като са изпълнени, ако това 
е необходимо, формалностите, изисквани от 
законодателството на тази държава, при ус­
ловие че въпросното право е такова, което би 
било признато от законодателството на тази 
държава, ако това лице не е станало лице без 
гражданство.
Член 13
Движима и недвижима собственост
По отношение на придобиването на движи­
ма и недвижима собственост и на други свър­
зани с това права, а също така по отношение 
на договорите за наем и другите договори, 
свързани с движима и недвижима собственост, 
договарящите се държави ще предоставят на 
лицата без гражданство възможно най-бла­
гоприятно правно положение, но във всеки 
случай не по-малко благоприятно от това, 
което обикновено се предоставя при същите 
обстоятелства на чужденците.
Член 14
Авторски и промишлени права
По отношение на защитата на промишлени 
права, такива, като: права на изобретение, на 
чертежи или модели, на търговски марки, на 
търговски наименования, и защитата на права 
на литературни, художествени или научни 
произведения на лицата без гражданство се 
предоставя същата защита в страната, в която 
те имат обичайно местожителство, каквато 
се предоставя на гражданите на тази страна. 
На територията на всяка друга договаряща се 
държава на лицата без гражданство се пре­
доставя същата защита, каквато се предоставя 
на тази територия на гражданите на страната, 
в която те имат обичайно местожителство.
Член 15
Право на сдружение
По отношение на сдруженията, които не 
преследват политически и търговски цели, 
и по отношение на професионалните съюзи 
договарящите се държави предоставят на 
лицата без гражданство, живеещи на закон­
но основание на тяхна територия, колкото е 
възможно по-благоприятно правно положение, 
но във всеки случай не по-малко благопри­
ятно от това, което обикновено предоставят 
на чужденците при същите обстоятелства.
Член 16
Право на правораздаване
1. Лицата без гражданство имат свободен 
достъп до съдилищата на територията на 
всички договарящи се държави.
2. На територията на договаряща се дър­
жава, в която има обичайно местожителство, 
всяко лице без гражданство се ползва по 
отношение на въпросите, свързани с правото 
на правораздаване, от същото правно поло­
жение, както и гражданите на тази държава, 
включително по въпросите, свързани с прав­
ната помощ и освобождаване от плащане на 
съдебните разходи (cautio judicatum solvi).
3. В страните, различни от тази, в която 
лицето без гражданство има обичайно место­
жителство, по въпросите, посочени в точка 2, 
на това лице се предоставя същото положение 
както на гражданин от страната на неговото 
обичайно местожителство.
Ч а с т  I I I
УПРАЖНЯВАНЕ НА ДОХОДОНОСНИ 
ЗАНЯТИЯ
Член 17
Наемна работа
1. Договарящите се държави предоставят 
на лицата без гражданство, живеещи на 
законно основание на тяхна територия, по 
отношение на тяхното право да се наемат на 
работа възможно най-благоприятното правно 
положение, но във всеки случай не по-лошо 
от това, което обикновено се предоставя на 
чужденците при същите обстоятелства.
2. Договарящите се държави се отнасят бла­
гожелателно към възможността да приравнят 
правата на всички лица без гражданство да 
се наемат на работа с правата на гражданите, 
и в частност на тези лица без гражданство, 
които са влезли на тяхна територия по сила­
та на програми за набиране на работна сила 
или в съответствие с планове за имиграция.
Член 18
Работа в собствено предприятие
Договарящите се държави предоставят на 
лицата без гражданство, живеещи на закон­
но основание на тяхна територия, възможно 
най-благоприятно правно положение, но 
във всеки случай не по-лошо от това, което 
обикновено се предоставя на чужденците 
при същите обстоятелства по отношение на 
правото да се занимават самостоятелно със 
селско стопанство, промишленост, занаяти и 
търговия, а също така да създават търговски 
и промишлени дружества.
Член 19
Свободни професии
Всяка договаряща се държава предоставя 
на лицата без гражданство, намиращи се 
на законно основание на нейна територия и 
притежаващи дипломи, признати от компе­